Прэмія імя Карласа Шэрмана

міні
Прэмія імя Карласа Шэрмана — штогадовая літаратурная прэмія Беларускага ПЭН-цэнтра, Саюза беларускіх пісьменнікаў і дабрачыннага Фонду «Вяртанне». Заснаваная ў 2016 годзе. Уручаецца за найлепшы пераклад мастацкай кнігі на беларускую мову.

 Мэты прэміі 
 вызначэнне найлепшых перакладаў кніг на беларускую мову;
 падтрымка школы мастацкага перакладу ў Беларусі;
 ушанаванне памяці выдатнага літаратурнага перакладчыка Карласа Шэрмана.

 Умовы 
Прэмія прысуджаецца за мастацкую кнігу, перакладзеную на беларускую мову і выдадзеную ўпершыню ў папяровым ці электронным выглядзе ў годзе, што папярэднічае году намінацыі на гэтую прэмію. Выдадзенай
упершыню лічыцца кніга, больш за 50 % зместу якой надрукавана ўпершыню. Кніга, якая намінуецца на конкурс, павінна быць выдадзеная ў папяровым або электронным варыянце паміж 1 студзеня і 31 снежня каляндарнага года, за які быў абвешчаны конкурс.

 Этапы конкурсу 
Конкурс Прэміі складаецца з наступных этапаў:
 Першы этап: прыём заявак і кніг Аргкамітэтам на конкурс;
 Другі этап: публічнае абвяшчэнне Поўнага спісу кніг, прынятых да ўдзелу ў конкурсе;
 Трэці этап: публічнае абвяшчэнне Кароткага спісу кніг-фіналістаў конкурсу;
 Чацвёрты этап: абвяшчэнне і ўрачыстая цырымонія ўзнагароджання лаўрэата/лаўрэатаў Прэміі.

 Пераможцы 
 2016 — Якуб Лапатка, пераклад карэла-фінскага эпасу «Калевала»
 2017 — Андрэй Хадановіч, пераклад кнігі вершаў Шарля Бадлера
 2018 — Вера Бурлак, пераклад кнігі Льюіса Кэрала «Скрозь люстэрка, і што ўбачыла там Аліса»
 2019:
 Пераклад прозы: Сяргей Шупа — Мойшэ Кульбак «Панядзелак» (пераклад з ідышу)
 Пераклад паэзіі: Антон Францішак Брыль — Марк Валерый Марцыял «Выбраныя вершы» (пераклад з лацінскай мовы)
 Пераклад дзіцячай кнігі: Надзея Кандрусевіч — Юя Вісландэр «Ёрдзіс» (пераклад са шведскай мовы)
 2020:
 Пераклад прозы — Кацярына Маціеўская, пераклад кнігі Анджэя Сапкоўскага «Вядзьмар. Апошняе жаданне».
 Пераклад паэзіі — Ігар Кулікоў, пераклад кнігі «Стараангельская паэзія».
 Пераклад дзіцячай кнігі — Сяргей Матырка, пераклад кнігі  «Неверагодныя гісторыі на дабранач».
 2021: імёны пераможцаў прэміі былі абвешчаны 28 кастрычніка. Пераможцамі сталі:
 Пераклад прозы — Вольга Гронская, пераклад з нямецкай — Даніэль Кельман «Тыль».
 Пераклад паэзіі — Юля Цімафеева, пераклад з англійскай — Стывен Крэйн «Выбраныя вершы».
 Пераклад дзіцячай кнігі — Алена Пятровіч, пераклад з англійскай — Дж. К. Роўлінг «Гары Потэр і таемная зала».
 2022: імёны пераможцаў прэміі былі абвешчаны 1 снежня 2023. Пераможцамі сталі:
 Пераклад паэзіі — Яўген Папакуль з кнігай «Эда. Песні пра багоў» (Тэхналогія, 2021) «за дзёрзкае пераўвасабленне фундаментальнага твору сусветнай класікі».
 Пераклад прозы — Сяргей Шупа з перакладам з іспанскай рамана «Восень патрыярха» Габрыеля Гарсіі Маркеса (Янушкевіч, 2021) за «бліскучую эквівалентнасць і набліжанасць да аўтарскай задумы».
 Пераклад дзіцячай кнігі — Сяргей Матырка з перакладам рамана «Крабат. Легенда Чорнага млына» Отфрыда Пройслера (Янушкевіч, 2021) за «глыбокае прачытанне складанай казкі і майстэрскае захаванне міфалагічных элементаў».
 2023: імёны пераможцаў прэміі былі абвешчаны 1 снежня 2023. Пераможцамі сталі:
 Пераклад прозы — Мікола Раманоўскі з перакладам рамана «Кароль» Шчэпана Твардаха (Янушкевіч, Варшава, 2022) «за дасканаласць перадачы мовы надзвычай актуальнага шматпланавага польскага бестселера»
 Пераклад паэзіі — Сяргей Шупа з перакладам са старажытнаяўрэйскай мовы «Песні песняў» (Vesna Books, Прага, 2022) «за віртуозны падыход да старадаўняй інтымна-рэлігійнай тэматыкі».
 Спецпрыз — Андрэй Строцаў з перакладам рамана «Хронікі Нарніі: Прынц Каспіян» Клайва Стэйплза Льюіса (Пазітыў-цэнтр, 2022) «за смелы перакладчыцкі дэбют».
 2024
 Пераклад паэзіі: Алена Пятровіч — Станіслаў Ігнацы Віткевіч «Ненасытнасць»
 Пераклад прозы: Андрэй Хадановіч — Сяргей Жадан «Іншае імя любові»
 Пераклад дзіцячай кнігі: Сярж Мядзведзеў -- Фрэнк Баўм «Чараўнік Краіны Оз»
 2025 
 Пераклад паэзіі: Сяргей Шупа. Юргіс Кунчынас «Туўла»
 Пераклад прозы: Лявон Баршчэўскі. Гамер «Іліяда»
 Пераклад дзіцячай кнігі: Васіліна Кац. Эля Рыхтэр «Анат у Ханаане»

 Спасылкі 
 Прэмія імя Карласа Шэрмана
 Статут прэміі імя Карласа Шэрмана

Катэгорыя:Беларускія літаратурныя прэміі
Катэгорыя:З’явіліся ў 2016 годзе
Катэгорыя:Беларускі ПЭН-цэнтр
Катэгорыя:Саюз беларускіх пісьменнікаў